Ávinningur nemenda er að þeir fá niðurstöður verkefna sinna strax auk þess sem það er auðvelt að endurtaka verkefni til að æfa sig enn frekar , hvort sem er í skólanum eða heima við . Fyrirtækið Appia ehf. hefur nú gefið út hugbúnaðinn 2 know School en um er að ræða hugbúnað sem gefur kennurum færi á að útbúa rafræn verkefni úr hefðbundnu námsefni sem nemendur leysa síðan með snjalltækjum . Hugbúnaðurinn hefur verið í þróun undanfarin tvö ár með stuðningi Tækniþróunarsjóðs og í samstarfi við íslenskt skólafólk . Meginmarkmið hugbúnaðarins er að spara kennurum vinnu á sama tíma og hann færir hluta námsins yfir í snjalltæki þar sem nemendur geta leyst verkefni í skemmtilegu viðmóti . Ávinningur nemenda er að þeir fá niðurstöður verkefna sinna strax auk þess sem það er auðvelt að endurtaka verkefni til að æfa sig enn frekar , hvort sem er í skólanum eða heima við . Hægt er að nota hugbúnaðinn með vel flestu námsefni og býður hann upp á fjölbreytta notkunarmöguleika . Fjölmargir íslenskir skólar hafa tekið hugbúnaðinn í notkun til reynslu og hefur hugbúnaðurinn sömuleiðis verið kynntur á erlendum sýningum .